ઓટો ડેસ્કઃ સુઝુકીએ પોતાની નવી બાઇક Suzuki V-Strom 650નું બુકિંગ શરૂ કરી દીધું છે. તેને 50 હજાર રૂપિયામાં બુક કરાવી શકો છો. સુઝુકી મોટરસાઇકલ ઇન્ડિયાએ V-Strom 650 XTને ઓટો એક્સપો 2018માં રજૂ કરી હતી. આ બાઇકને જાપાનથી ઇમ્પોર્ટ કરીને ભારતમાં એસેમ્બલ કરવામાં આવશે. બાઇકની એક્સશોરૂમ કિંમત 7 લાખ રૂપિયાની આસપાસ હશે તેવું માનવામાં આવી રહ્યું છે. ભારતમાં આ બાઇકની સ્પર્ધા Kawasaki Versys 650, SWM Superdual T, Benelli TRK 502 સાથે થશે. Suzuki V-Strom 650 બે વેરિએન્ટ્સમાં આવે છે. જેમાં એક સ્ટાન્ડર્ડ અને બીજું એક્સટી છે. સૂત્રો પ્રમાણે ભારતમાં આ બન્ને વેરિએન્ટ્સને લોન્ચ કરવામાં આવશે.